.NET TWAIN image scanner - CodeProject 11,480,031 members (65,876 online)
Last Visit: 31-Dec-99 19:00 Last Update: 23-May-15 1:38Refresh« Prev1234567891011 Next » In the Shadow of the Baobab: Chambord en die Ladies' Man
Chambord en die Ladies' Man
Soos die Eiffel Toring ‘n ikoon van Parys is, so is die Kasteel
van Chambord ‘n ikoon van Frankryk. Nie net word die kasteel gebruik om vroeë Franse Renaissance
argietektuur ten toon te stel nie, maar dit word ook op verskeie maniere
gebruik om Frankryk te bemark. Dis sekerlik een van die mees herkenbare geboue
in die wêreld. Die sentrale stel trappe, op die grond vloer. Die kasteel se wonderlike argitektuur is ‘n samestelling van
Italiaanse idees en Franse tradisionele boustyle. In 1519 het François I, Koning van Frankryk,
wat ook ‘n groot ondersteuner was van die kunste en letterkunde, opdrag gegee om
met die bouery van die kasteel van Chambord te begin. Hy het nie net Chambord gebou nie,
maar ook uitbreidings gemaak aan die kastele van Amboise en Boise. Hy het ook
die Kastele van Louvre en Fontainebleau heeltemal herbou. Maar François was nie net ‘n do-gooder vir die kunste nie.
Hy was ook ‘n ladies' man en het ook
nie omgegee wie hy uit die pad vee of wie se kop rol om sy eie geluk na te jaag
nie. Hy was in sekere opsigte baie soos sy tydsgenoot, Henry VIII van Engeland.
Sy ma, Louise van Savoy, en suster, Marguerite D’Angoulême het ‘n groot rol in
sy lewe gespeel. Terloops, in 1502 het haar ma geprobeer om Marguerite te trou
met Prins Henry van Engeland, die einste Henry VIII – Mensig was sy gelukkig
daardie paring het nooit tot regte gekom nie. Daarna was sy groot liefde sy Petite Bande, ‘n groepie getroue
en soms getroude hofdames, onder andere sy eerste minnares Françoise de Foix, Comtessa de Châteaubriant, sy tweede minnares Anne de Pisseleu D'Heilly, en later sy skoondogter,
Catherine De Medici, wat altyd aan sy sy was. François I van Frankryk en die vrouens in sy lewe.
(Francois I geskilder deur Mark Satchwill)
En alhoewel François menige verneuk het om geld in die hande
te kry vir al sy bouery en veldtogte, onder andere die ryk Charles De
Montpensier, Duke van Bourbon, het hy in 1525 tot sy laagste vlak gedaal nadat hy
gevange geneem is deur Charles V van Spanje na ‘n geveg buite Milan, Italie. Om
vrygelaat te word het François ingestem om baie skulde terug te betaal en as ‘n
teken van goedgesingheid sy twee seuns, Henry (op daardie stadium slegs 7 jaar
oud) en François (nog jonger), opgeoffer totdat die skulde betaal is. Maar nadat
hy in Februarie 1526 in Parys aangekom het, het hy geweier om enige geld terug
te betaal en die seuns was toe vir 4 jaar lank in ‘n Spaanse “tronk” aangehou. Hulle
sou eers in 1529 vrygelaat word toe die Franse finaal uit Italie geskop is. As verdere
straf en vernedering het Charles V daarop aangedring dat François met Charles
se weduwee-suster, Eleanor van Oostenryk, trou. Die Koning se slaapkamer.
Maar François I het nooit die voltooiing van die Chambord beleef nie. Na sy dood in 1547 het sy opvolger, Henry II die kapel voltooi, maar die kasteel is vandag nog tot ‘n mate onvoltooid. Madam Elizabeth, suster van Louis XVI. Beide was doodgemaak gedurende die Franse Revolusie en 'n jong Louis XIV, die Son Koning.
Chambord is massief en die grootste kasteel in die Loire vallei met meer as 400 vertrekke, amper 300 kaggels en 84 stelle trappe. En om te dink die plek is gebou om te dien as ‘n verblyf plek, 'n hunting lodge, gedurende François se jagtogte. Posted by
Paris Apartments Beautiful, stylish and light Parisian studio apartment on rue Moret in the 11th district of the city. Capacity of the studio - up to 3 tenants, space - 18 square meters, comfortable furniture, open kitchen, bathroom with shower, TV, internet. This if a great option for a romantic vacation in Paris.
appartement à louer à moscou No 1: An apartment is cheaper than a hotel suite The apartments have the most important advantage over the hotels. It is the price certainly. The rent cost of the appartements à moscou